ddrg/super_eurlex huggingface dataset:
Oficiālais Vēstnesis L 322 , 27/11/2002 Lpp. 0049 - 0050



Komisijas Lēmums (2002. gada 25. novembris), ar ko attiecībā uz Kanādu groza Lēmumu 2001/556/EK par lietošanai pārtikā paredzētu želatīnu (izziņots ar dokumenta numuru C(2002) 4540) (Dokuments attiecas uz EEZ) (2002/926/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. jūnija Lēmumu 95/408/EK par nosacījumiem trešo valstu to uzņēmumu pagaidu sarakstu izveidei pārejas posmam, no kuriem dalībvalstīs ir atļauts ievest dažus dzīvnieku valsts produktus, zvejniecības produktus vai dzīvas gliemenes [1], kurā jaunākie grozījumi izdarīti ar Lēmumu 2001/4/EK [2], un jo īpaši tā 2. panta 4. punktu, tā kā: (1) Tādu trešo valstu uzņēmumu pagaidu saraksts, kuri ražo lietošanai pārtikā paredzētu želatīnu, ir izveidots ar Komisijas 2001. gada 11. jūlija Lēmumu 2001/556/EK par tādu trešo valstu uzņēmumu pagaidu sarakstu izveidi, no kuriem dalībvalstis var importēt lietošanai pārtikā paredzētu želatīnu [3]. (2) Kanāda ir norādījusi tā uzņēmuma nosaukumu, kas ražo lietošanai pārtikā paredzētu želatīnu, un kompetentās iestādes apliecina, ka uzņēmums darbojas saskaņā ar Kopienas noteikumiem. (3) Tāpēc Kanādai var izveidot šādu uzņēmumu pagaidu sarakstu. Tādēļ attiecīgi jāgroza Lēmums 2001/556/EK. (4) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmuma 2001/556/EK pielikumam pievieno šādu tekstu: "País: CANADÁLand: CANADALand: KANADAXώρα: ΚΑΝΑΔΑΣCountry: CANADAPays: CANADAPaese: CANADALand: CANADAPaís: CANADÁMaa: KANADALand: KANADA 1 | 2 | 3 | 4 | 3738 | Kenney & Ross Limited | Port Saxon | Nova Scotia" | 2. pants Šis lēmums stājas spēkā trešajā dienā pēc tā publicēšanas Eiropas Kopienu Oficiālajā Vēstnesī. 3. pants Šis lēmums ir adresēts dalībvalstīm. Briselē, 2002. gada 25. novembrī Komisijas vārdā — Komisijas loceklis David Byrne [1] OV L 243, 11.10.1995., 17. lpp. [2] OV L 2, 5.1.2001., 21. lpp. [3] OV L 200, 25.7.2001., 23. lpp. --------------------------------------------------
Oficiālais Vēstnesis L 166 , 25/06/2002 Lpp. 0025 - 0026



Komisijas Lēmums (2002. gada 24. jūnijs), ar kuru attiecībā uz Ukrainu groza Lēmumu 1999/120/EK, ar ko izveido to trešo valstu uzņēmumu pagaidu sarakstus, no kuriem dalībvalstis atļauj ievest dzīvnieku zarnas (izziņots ar dokumenta numuru C(2002) 2226) (Dokuments attiecas uz EEZ) (2002/483/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. jūnija Lēmumu 95/408/EK par nosacījumiem trešo valstu to uzņēmumu pagaidu sarakstu izveidei pārejas posmam, no kuriem dalībvalstīs ir atļauts ievest dažus dzīvnieku valsts produktus, zvejniecības produktus vai dzīvas gliemenes [1], kurā jaunākie grozījumi izdarīti ar Lēmumu 2001/4/EK [2], un jo īpaši tā 2. panta 4. punktu, tā kā: (1) Ar Komisijas Lēmumu 1999/120/EK [3], kurā jaunākie grozījumi izdarīti ar Lēmumu 2000/80/EK [4], ir sastādīti to trešo valstu uzņēmumu pagaidu saraksti, kas ražo dzīvnieku zarnas. (2) Ukraina ir darījusi zināmu tā uzņēmuma nosaukumu, kas ražo dzīvnieku zarnas un attiecībā uz kuru kompetentās iestādes apliecina, ka minētais uzņēmums atbilst Kopienas noteikumiem. (3) Šo uzņēmumu tādēļ var ievietot pagaidu sarakstā attiecībā uz Ukrainu. Lēmums 1999/120/EK tādēļ attiecīgi jāgroza. (4) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmuma 1999/120/EK pielikumā attiecībā uz Ukrainu pievieno šādu rindu: País: UcrainaLand: UkraineLand: UkraineΧώρα: ΟυκρανίαCountry: UkrainePays: UkrainePaese: UcrainaLand: OekraïnePaís: UcrâniaMaa: UkrainaLand: Ukraina 1 | 2 | 3 | 4 | 5 | UA 13 03 01 | Hinkel-Kogut | Berezets ciemats Horodok apgabalā | Ļvovas reģions | | 2. pants Šo lēmumu piemēro no divdesmitās dienas pēc tā publicēšanas Eiropas Kopienu Oficiālajā Vēstnesī. 3. pants Šis lēmums ir adresēts dalībvalstīm. Briselē, 2002. gada 24. jūnijā Komisijas vārdā — Komisijas loceklis David Byrne [1] OV L 243, 11.10.1995., 17. lpp. [2] OV L 2, 5.1.2001., 21. lpp. [3] OV L 36, 10.2.1999., 21. lpp. [4] OV L 30, 4.2.2000., 41. lpp. --------------------------------------------------
Oficiālais Vēstnesis L 184 , 13/07/2002 Lpp. 0026 - 0026



Padomes Lēmums (2002. gada 18. jūnijs), ar ko groza Lēmuma 97/788/EK spēkā esības laiku (2002/580/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Padomes 1970. gada 29. septembra Direktīvu 70/457/EEK par kopējo lauksaimniecības augu šķirņu katalogu [1], un jo īpaši tās 21. panta 1. punkta b) apakšpunktu, ņemot vērā Padomes 1970. gada 29. septembra Direktīvu 70/458/EEK par dārzeņu sēklu tirdzniecību [2], un jo īpaši tās 32. panta 1. punkta b) apakšpunktu, ņemot vērā Komisijas priekšlikumu, tā kā: (1) Padomes 1997. gada 17. novembra Lēmums 97/788/EK par trešās valstīs veikto šķirņu uzturēšanas prakses pārbaužu līdzvērtību [3] nosaka, ka noteiktu trešo valstu veiktās šķirņu uzturēšanas prakses pārbaudes sniedz tādas pašas garantijas kā pārbaudes, ko veic dalībvalstis. Šis lēmums 1999. gada 30. jūnijā zaudēja spēku attiecībā uz dažām trešām valstīm, un attiecībā uz pārējām trešām valstīm tas spēku zaudēs 2002. gada 30. Jūnijā. (2) Konstatēts, ka pārbaudes, kuras veiktas trešās valstīs saskaņā ar Lēmumu 97/788/EK joprojām sniedz tādas pašas garantijas kā pārbaudes, ko veic dalībvalstis. (3) Tādēļ attiecīgi jāgroza Lēmums 97/788/EK, IR PIEŅĒMUSI ŠO LĒMUMU. 1. pants Lēmuma 97/788/EEK 3. pantu aizstāj ar šādu: "3. pants Šis lēmums ir piemērojams no 1997. gada 1. jūlija līdz 1999. gada 30. jūnijam attiecībā uz Korejas Republiku, no 2002. gada 18. jūnija līdz 2005. gada 30. jūnijam attiecībā uz Dienvidslāvijas Federatīvo Republiku un no 1997. gada 1. jūlija līdz 2005. gada 30. jūnijam attiecībā uz pārējām pielikumā uzskaitītajām trešām valstīm." 2. pants Šis lēmums ir adresēts dalībvalstīm. Luksemburgā, 2002. gada 18. jūnijā Padomes vārdā — priekšsēdētājs F. Álvarez-Cascos Fernández [1] OV L 225, 23.5.1996., 1. lpp. Direktīvā jaunākie grozījumi izdarīti ar Komisijas Direktīvu 2002/8/EK (OV L 37, 7.2.2002., 7. lpp.). [2] OV L 225, 12.10.1970., 7. lpp. Direktīvā jaunākie grozījumi izdarīti ar Direktīvu 2002/8/EK. [3] OV L 322, 25.11.1997., 39. lpp. --------------------------------------------------
Oficiālais Vēstnesis L 183 , 06/07/2001 Lpp. 0035 - 0035



Padomes Lēmums (2001. gada 26. jūnijs) par Eiropas Kopienas pievienošanos Apvienoto Nāciju Organizācijas Eiropas Ekonomikas Komisijas Noteikumiem Nr. 109, kas attiecas uz komerciālo transportlīdzekļu un to piekabju atjaunoto pneimatisko riepu ražošanas apstiprināšanu (2001/507/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Padomes 1997. gada 27. novembra Lēmumu 97/836/EK par Eiropas Kopienas pievienošanos ANO Eiropas Ekonomikas komisijas Nolīgumam attiecībā uz vienotu tādu tehnisku prasību pieņemšanu par transportlīdzekļiem ar riteņiem, to aprīkojumu un daļām, kuras var uzstādīt un/vai izmantot transportlīdzekļiem ar riteņiem, un nosacījumus par apstiprinājumu, ko piešķir pamatojoties uz šādām prasībām, savstarpēju atzīšanu ("Pārskatītais 1958. gada nolīgums") [1], un jo īpaši tā 3. panta 3. punktu un 4. panta 2. punkta otro ievilkumu, ņemot vērā Komisijas priekšlikumu [2], ņemot vērā Eiropas Parlamenta piekrišanu [3], tā kā: (1) ANO Eiropas Ekonomikas komisijas Noteikumu Nr. 109 par komerciālo transportlīdzekļu un to piekabju atjaunoto pneimatisko riepu ražošanas apstiprināšanu vienoto noteikumu mērķis ir novērst tehniskos šķēršļus tirdzniecībai ar mehāniskajiem transportlīdzekļiem starp līgumslēdzējām pusēm attiecībā uz atjaunotām pneimatiskajām riepām, tajā pat laikā nodrošinot augstu drošības un vides aizsardzības līmeni. (2) Noteikumi Nr. 109 ir izziņoti līgumslēdzējām pusēm, un stājas spēkā attiecībā uz visām līgumslēdzējām pusēm, kuras par saviem iebildumiem nav paziņojušas līdz dienai vai dienām, kas precizētas Pārskatītajam 1958. gada nolīgumam pievienotajā noteikumā. (3) Lai ļautu uzņēmējiem veikt atbilstīgus pasākumus, kas vajadzīgi Noteikumu Nr. 109 noteikumu prasību savlaicīgai izpildei, lai netraucētu tirdzniecību ar atjaunotajām pneimatiskajām riepām, jo īpaši spēkā stāšanās dienās, kas var atšķirties dažādās dalībvalstīs, šo noteikumu vienotu piemērošanu visā Kopienā vēlāk regulēs ar Kopienas direktīvas palīdzību. Tomēr Noteikumi Nr. 109 netiks integrēti mehānisko transportlīdzekļu un to piekabju tipa apstiprināšanas sistēmā, IR PIEŅĒMUSI ŠĀDU LĒMUMU. Vienīgais pants Eiropas Kopiena pievienojas ANO Eiropas Ekonomikas komisijas Noteikumiem Nr. 109 par komerciālo transportlīdzekļu un to piekabju atjaunoto pneimatisko riepu ražošanas apstiprināšanu. Noteikumu teksts ir pievienots šim lēmumam [4]. Luksemburgā, 2001. gada 26. jūnijā Padomes vārdā — priekšsēdētājs T. Östros [1] OV L 346, 17.12.1997., 78. lpp. [2] OV C 212 E, 25.7.2000., 79. lpp. [3] Piekrišana sniegta 2001. gada 15. maijā (Oficiālajā Vēstnesī vēl nav publicēta). [4] Šie noteikumi tiks publicēti Oficiālajā Vēstnesī. --------------------------------------------------
Oficiālais Vēstnesis L 308 , 27/11/2001 Lpp. 0037 - 0038



Komisijas Lēmums (2001. gada 23. novembris), ar kuru groza Lēmumu 97/365/EK, ar ko izveido pagaidu sarakstus to trešo valstu uzņēmumiem, no kuriem dalībvalstis atļauj ievest gaļas produktus (izziņots ar dokumenta numuru C(2001) 3701) (Dokuments attiecas uz EEZ) (2001/826/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. jūnija Lēmumu 95/408/EEK par nosacījumiem, lai pārejas posmam izveidotu pagaidu sarakstus to trešo valstu uzņēmumiem, no kuriem dalībvalstīm ir atļauts ievest dažus dzīvnieku izcelsmes produktus, zvejniecības produktus vai dzīvas gliemenes [1], kurā jaunākie grozījumi izdarīti ar Padomes Lēmumu 2001/4/EK [2], un jo īpaši tā 2. panta 1. punktu, tā kā: (1) Ar Komisijas Lēmumu 97/222/EK [3] ir izveidots to trešo valstu saraksts, no kurām dalībvalstis atļauj ievest gaļas produktus. (2) Minētajā sarakstā iekļautajām valstīm dzīvnieku veselības un veterinārās sertifikācijas prasības gaļas produktu ievešanai ir noteiktas Komisijas Lēmumā 97/221/EK [4]. (3) Pagaidu saraksti tiem trešo valstu uzņēmumiem, no kuriem dalībvalstis atļauj liellopu, cūkas, zirga, aitas un kazas gaļas produktu ievedumus, ir izveidoti ar Komisijas Lēmumu 97/365/EK [5]. (4) Komisija ir apmeklējusi Lietuvu, lai pārbaudītu gaļas produktus ražojošos uzņēmumus, un ir ieteikusi apstiprināšanai atsevišķus uzņēmumus, no kuriem dalībvalstis var atļaut gaļas produktu ievedumus Kopienā, ar nosacījumu, ka saņemtas konkrētas garantijas no Lietuvas kompetentās iestādes. (5) Komisija no Lietuvas ir saņēmusi gaļas produktus ražojošo uzņēmumu sarakstu ar garantijām par to, ka tie pilnā mērā atbilst attiecīgajām Kopienas veselības prasībām un gadījumā, kad kāds uzņēmums tām vairs neatbilst, tā eksporta darbības uz Eiropas Kopienu tiek pārtrauktas. (6) Attiecībā uz Lietuvu var izveidot gaļas produktus ražojošo uzņēmumu pagaidu sarakstu. (7) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Šā lēmuma pielikuma tekstu pievieno Komisijas Lēmuma 97/365/EK pielikumam. 2. pants Šis lēmums ir adresēts dalībvalstīm. Briselē, 2001. gada 23. novembrī Komisijas vārdā — Komisijas loceklis David Byrne [1] OV L 243, 11.10.1995., 17. lpp. [2] OV L 2, 5.1.2001., 21. lpp. [3] OV L 89, 4.4.1997., 39. lpp. [4] OV L 89, 4.4.1997., 32. lpp. [5] OV L 154, 12.6.1997., 41. lpp. -------------------------------------------------- PIELIKUMS LIETUVA 1 | 2 | 3 | 4 | 5 | 55-03 | 1.1. JSC "SKINJA" | Vezaiciai/Klaipeda | | 6 | 88-24 | JSC "VILKE" | Silgaliai/Taurage | | 6 | 61-01 | JSC "MAZEIKIU MESINE" | Mazeikiai/Telsiai | | 6 | --------------------------------------------------
Oficiālais Vēstnesis L 038 , 08/02/2001 Lpp. 0024 - 0024



Padomes Lēmums (2000. gada 5. decembris), ar ko apstiprina Nolīgumu vēstuļu apmaiņas veidā starp Kopienu un katru no EBTA valstīm, ar kuru saskaņā ar vispārējo preferenču sistēmu (Norvēģija un Šveice) piešķir tarifa preferences ar noteikumu, ka preces ar Norvēģijas vai Šveices izcelsmes saturu, tām nonākot Kopienas muitas teritorijā, pielīdzina precēm ar Kopienas izcelsmes saturu (savstarpējs līgums) (2001/101/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 133. pantu, ņemot vērā 66. panta 4. un 5. punktu Komisijas 1993. gada 2. jūlija Regulā (EEK) Nr. 2454/93, ar ko paredz īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi [1], tā kā: (1) Lai ļautu Kopienas, Šveices un Norvēģijas muitas iestādēm izdot A formas izcelsmes sertifikāta aizstājēju dokumentu, lai jo īpaši atvieglotu to preču apriti, kuru izcelsmes valstis ir jaunattīstības valstis, kas gūst labumu no Eiropas Kopienas, Šveices un Norvēģijas piešķirtās vispārējās preferenču sistēmas, ir jānoslēdz Nolīgums starp Kopienu, Šveici un Norvēģiju, saskaņā ar kuru tās savstarpēji atzīst preču komponentu izcelsmi konkrētās jaunattīstības valstīs, ievērojot divpusēji kumulatīvos izcelsmes noteikumus. (2) Turklāt saskaņā ar pilnvarām, ko Padome 1996. gada 29. martā piešķīrusi Komisijai, notika sarunas starp Eiropas Kopienu, Šveici un Norvēģiju, kuru rezultātā ir noslēgts Nolīgums vēstuļu apmaiņas veidā, ko apstiprināt ir Kopienas interesēs, IR PIEŅĒMUSI ŠO LĒMUMU. 1. pants Ar šo Kopienas vārdā tiek apstiprināts Nolīgums vēstuļu apmaiņas veidā starp Kopienu un katru no EBTA valstīm, ar kuru saskaņā ar VPS (Norvēģija un Šveice) piešķir tarifa preferences ar noteikumu, ka preces ar Norvēģijas vai Šveices izcelsmes saturu, tām nonākot Kopienas muitas teritorijā, pielīdzina precēm ar Kopienas izcelsmes saturu. Nolīguma, kas noslēgts vēstuļu apmaiņas veidā, teksts ir pievienots šim lēmumam. 2. pants Ar šo Padomes priekšsēdētāju pilnvaro iecelt personu, kas ir pilnvarota parakstīt Nolīgumu vēstuļu apmaiņas veidā, lai tas kļūtu saistošs Kopienai. 3. pants Padomes priekšsēdētājs Kopienas vārdā sniedz paziņojumu, kas paredzēts Nolīgumā vēstuļu apmaiņas veidā. Briselē, 2000. gada 5. decembrī Padomes vārdā — priekšsēdētājs C. Pierret [1] OV L 253, 11.10.1993., 1. lpp. Regulā jaunākie grozījumi izdarīti ar Regulu (EK) Nr. 1602/2000 (OV L 188, 26.7.2000., 1. lpp.). --------------------------------------------------
Oficiālais Vēstnesis L 003 , 06/01/2000 Lpp. 0029 - 0029



Komisijas Lēmums (1999. gada 10. decembris), ar kuru otro reizi groza Lēmumu 1999/507/EK par noteiktiem aizsardzības pasākumiem attiecībā uz tādiem augļēdājsikspārņiem, suņiem un kaķiem, kuru izcelsme ir Malaizijā (pussala) un Austrālijā (izziņots ar dokumenta numuru C(1999) 4249) (Dokuments attiecas uz EEZ) (2000/6/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 15. jūlija Direktīvu 91/496/EEK, ar ko nosaka principus, kuri reglamentē veterināro pārbaužu organizēšanu dzīvniekiem, ko Kopienā ieved no trešām valstīm, un ar ko groza Direktīvas 89/662/EEK, 90/425/EEK un 90/675/EEK [1], kurā jaunākie grozījumi izdarīti ar Direktīvu 96/43/EK [2], un jo īpaši tās 18. panta 7. punktu, tā kā: (1) Ar Lēmumu 1999/507/EK [3] Komisija ir pieņēmusi aizsardzības pasākumus pret Nipah un Hendra slimībām attiecībā uz augļēdājsikspārņiem, suņiem un kaķiem, kuru izcelsme ir Malaizijā (pussalā) un Austrālijā, tostarp laboratorijas testus kaķiem un suņiem, kuri paredzēti ievedumiem Kopienā. (2) Nav starptautiski atzītu standarta Nipah slimības atklāšanas procedūru, prasības suņiem un kaķiem piemērojamo testu jomā ir noteiktas saskaņā ar 1999. gada 28. maija oficiālo Malaizijas veterināro dienestu paziņojumu Starptautiskajam epizootiju birojam (OIE). (3) Ar 1999. gada 11. oktobra vēstuli Malaizijas veterinārie dienesti ir oficiāli informējuši Kopienu, ka norādītais ELISA tests attiecībā uz IgM noteikšanu nevar tikt veikts, bet ELISA tests attiecībā uz IgG noteikšanu uzskatāms par piemērotu. (4) Tādēļ suņus un kaķus, kurus paredzēts importēt dalībvalstīs no Malaizijas, saskaņā ar Kopienas tiesību aktiem nevar sertificēt Malaizijas veterinārie dienesti. (5) Būtu jāmaina prasības no Malaizijas ievestiem suņiem un kaķiem piemērojamo testu jomā, lai atļautu izmantot apstiprinātu diagnostikas testu, lai noteiktu antivielas pret Nipah slimības vīrusu. (6) Skaidrības labad būtu jāparedz noteikumi, kas atļauj suņu un kaķu tranzītu caur starptautiskajām Malaizijas lidostām. (7) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Lēmuma 1999/507/EEK 2. pantu groza šādi: 1. Lēmuma 2. punkta trešajā ievilkumā svītro vārdus "IgM un". 2. Pievieno šādu 3. punktu: "3. Lēmuma 1. punktā minēto aizliegumu nepiemēro tranzītā pārvadājamiem suņiem un kaķiem ar noteikumu, ka tie paliek starptautiskas lidostas perimetrā." 2. pants Šis lēmums ir adresēts dalībvalstīm. Briselē, 1999. gada 10. decembrī Komisijas vārdā — Komisijas loceklis David Byrne [1] OV L 268, 24.9.1991., 56. lpp. [2] OV L 162, 1.7.1996., 1. lpp. [3] OV L 194, 27.7.1999., 66. lpp. --------------------------------------------------
Official Journal L 235 , 19/09/2000 P. 0025 - 0026



KOMISIJAS LĒMUMS (2000. gada 6. septembris), ar ko groza Lēmumu 97/569/EK par trešo valstu tādu uzņēmumu pagaidu sarakstu izstrādāšanu, no kuriem dalībvalstis atļauj ievest gaļas produktus (izziņots ar dokumenta Nr. C(2000) 2480) (dokuments attiecas uz EEZ) (2000/555/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. jūnija Lēmumu 95/408/EK par nosacījumiem, ar kādiem pārejas periodam izstrādā pagaidu sarakstus ar trešo valstu uzņēmumiem, no kuriem dalībvalstīm atļauts ievest noteiktus dzīvnieku izcelsmes produktus, zvejniecības produktus vai dzīvas gliemenes[1], kas grozīts ar Lēmumu 98/603/EK[2], un jo īpaši tā 2. panta 1. punktu, tā kā: (1) Pagaidu saraksti, kuros norādīti trešo valstu uzņēmumi, kas ražo gaļas produktus, ir izstrādāti Komisijas Lēmumā 97/569/EK[3], kurā jaunākie grozījumi izdarīti ar Komisijas Lēmumu 2000/253/EK[4]. (2) Austrālija ir nosūtījusi sarakstu, kurā iekļauti uzņēmumi, kas ražo gaļas produktus un kas, kā apliecina atbildīgās iestādes, atbilst Kopienas noteikumiem. (3) Attiecībā uz Austrāliju tādējādi var izstrādāt pagaidu sarakstu, kurā iekļauti uzņēmumi, kas ražo gaļas produktus. Tādēļ attiecīgi jāgroza Komisijas Lēmums 97/569/EK. (4) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Šā lēmuma pielikuma tekstu pievieno Komisijas Lēmuma 97/569/EK pielikumam. 2. pants Šis lēmums ir adresēts dalībvalstīm. Briselē, 2000. gada 6. septembrī Komisijas vārdā Komisijas loceklis David BYRNE ANEXO - BILAG - ANHANG - - ANNEX - ANNEXE - ALLEGATO - BIJLAGE - ANEXO - LIITE - BILAGA "País: Australia Land: Australien Land: Australien : A Country: Australia Pays: Australie Paese: Australia Land: Australië País: Austrália Maa: Australia Land: Australien 1 2 3 4 5 108 Wintulichs Pty Ltd Gawler South Australia FMP, WMP, 6 316 Overseas Game Meat Export Pty Limited Neurang Queensland WMP, 6 1136 Maggie Beer Products Pty Ltd Tanunda South Australia FMP, WMP, 6 1437 Vilmos ... Rosemary Milisits Pty Ltd Mile End South Australia FMP, WMP, 6" [1] OV L 243, 11.10.1995., 17. lpp. [2] OV L 289, 28.10.1998., 36. lpp. [3] OV L 234, 26.8.1997., 16. lpp. [4] OV L 78, 29.3.2000., 32. lpp.
Oficiālais Vēstnesis L 030 , 04/02/2000 Lpp. 0033 - 0034



Komisijas Lēmums (1999. gada 17. decembris), ar ko groza Lēmumu 97/468/EK, ar ko izveido pagaidu sarakstus ar trešo valstu uzņēmumiem, no kuriem dalībvalstis atļauj medījamo dzīvnieku gaļas ievedumus (izziņots ar dokumenta numuru C (1999) 4675) (Dokuments attiecas uz EEZ) (2000/76/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. jūnija Lēmumu 95/408/EK par nosacījumiem, ar kādiem uz pārejas periodu izstrādā pagaidu sarakstus ar trešo valstu uzņēmumiem, no kuriem dalībvalstis atļauj ievest noteiktus dzīvnieku izcelsmes produktus, zvejniecības produktus vai dzīvas gliemenes [1], kurā jaunākie grozījumi izdarīti ar Lēmumu 98/603/EK [2], un jo īpaši tā 2. panta 1. punktu, tā kā: (1) Ar Komisijas Lēmumu 97/468/EK [3] ir izveidoti to uzņēmumu pagaidu saraksti, kas ražo medījamo dzīvnieku gaļu. (2) Latvija ir nosūtījusi to uzņēmumu sarakstu, kas ražo medījamo dzīvnieku gaļu un attiecībā uz kuriem kompetentās iestādes apliecina to atbilstību Kopienas noteikumiem. (3) Tādēļ attiecībā uz Latviju var sastādīt to uzņēmumu pagaidu sarakstu, kas ražo medījamo dzīvnieku gaļu. (4) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Šā lēmuma pielikuma tekstu pievieno Komisijas Lēmuma 97/468/EK pielikumam. 2. pants Šo lēmumu piemēro no 1999. gada 15. decembra. 3. pants Šis lēmums ir adresēts dalībvalstīm. Briselē, 1999. gada 17. decembrī Komisijas vārdā — Komisijas loceklis David Byrne [1] OV L 243, 11.10.1995., 17. lpp. [2] OV L 289, 28.10.1998., 36. lpp. [3] OV L 199, 26.7.1997., 62. lpp. -------------------------------------------------- ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA "País: LETONIALand: LETLANDLand: LETTLANDΧώρα: ΛΕΤΟΝΙΑCountry: LATVIAPays: LETTONIEPaese: LETTONIALand: LETLANDPaís: LETÓNIAMaa: LATVIALand: LETTLAND 1 | 2 | 3 | 4 | 5 | 6 | LV 04 G | ADAZI-KOVER | Riga district | Adazu parish | PH | a" | --------------------------------------------------
Oficiālais Vēstnesis L 096 , 10/04/1999 Lpp. 0031 - 0031



Komisijas Lēmums (1999. gada 25. marts), ar ko groza Lēmumu 93/197/EEK par dzīvnieku veselības nosacījumiem un veterināro sertifikāciju reģistrētu zirgu dzimtas dzīvnieku un nobarošanai un pavairošanai paredzētu zirgu dzimtas dzīvnieku ievedumiem (izziņots ar dokumenta numuru C(1999) 754) (Dokuments attiecas uz EEZ) (1999/252/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Direktīvu 90/426/EEK par dzīvnieku veselības nosacījumiem, ar ko reglamentē zirgu dzimtas dzīvnieku pārvadāšanu un ievešanu no trešām valstīm [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tā 14. pantu, 15. panta a) apakšpunktu un 16. pantu, (1) tā kā Komisijas Lēmums 93/197/EEK [2], kurā jaunākie grozījumi izdarīti ar Lēmumu 1999/236/EK [3], nosaka dzīvnieku veselības nosacījumus un veterināro sertifikāciju reģistrētu zirgu dzimtas dzīvnieku un nobarošanai un pavairošanai paredzētu zirgu dzimtas dzīvnieku ievedumiem; (2) tā kā Lēmuma 93/197/EEK II pielikuma A, B, C, D un E veterinārā sertifikāta 3. nodaļas d) apakšpunkts ir grozīts ar Lēmumu 93/510/EEK [4] ar nolūku atļaut reģistrētu zirgu dzimtas dzīvnieku un nobarošanai un pavairošanai paredzētu zirgu dzimtas dzīvnieku ievedumus Kopienā no trešām valstīm, pirms ir pagājis vajadzīgais 90 dienu uzturēšanās laika posms nosūtītājā valstī, ja šie zirgu dzimtas dzīvnieki ir ievesti nosūtītājā valstī šajā laikā tieši no dalībvalstīm; (3) tā kā nav ievērots atbilstošs formulējums zirgu dzimtas dzīvnieka īpašnieka vai tā pārstāvja deklarācijā; tā kā tādēļ skaidrības labad deklarācijas formulējums jāsaskaņo ar II pielikuma A, B, C, D un E veterinārā sertifikāta 3. nodaļas d) apakšpunkta formulējumu; (4) tā kā Lēmums 93/197/EEK attiecīgi jāgroza; (5) tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Lēmuma 93/197/EEK II pielikuma A, B, C, D un E veterinārā sertifikāta dzīvnieka īpašnieka vai tā pārstāvja deklarācijas 2. punktu aizvieto ar šādu: "2. Dzīvnieks ir uzturējies (valsts, no kuras sūta) vai nu kopš dzimšanas(3), vai ir ievests tieši no Eiropas Kopienas dalībvalsts pēdējo 90 dienu laikā(3), vai ieradies nosūtītājā valstī vismaz 90 dienas pirms šīs deklarācijas(3)." 2. pants Šis lēmums ir adresēts dalībvalstīm. Briselē, 1999. gada 26. martā Komisijas vārdā — Komisijas loceklis Franz Fischler [1] OV L 224, 18.8.1990., 42. lpp. [2] OV L 86, 6.4.1993., 16. lpp. [3] OV L 87, 31.3.1999., 13. lpp. [4] OV L 238, 23.9.1993., 44. lpp. --------------------------------------------------